b'\n_START_ARTICLE_\n7. korpus NOVJ\n_START_SECTION_\nSestava\n_START_PARAGRAPH_\nV \xc4\x8dasu nastanka so 7. korpus sestavljale 14., 15. in 18. divizija NOVJ. Korpus so sestavljali tudi Dolenjski, Belokranjski, Notranjski in Ko\xc4\x8devski odred. 14. divizija se je od korpusa lo\xc4\x8dila januarja 1944 in od\xc5\xa1la na \xc5\xa0tajersko._NEWLINE_7. maja 1944 je bila v sestavu korpusa formirana tudi Artilerijska brigada, poleti 1944 Podoficirska \xc5\xa1ola in nekaj kasneje tudi Dopolnilni bataljon. Decembra 1944 se je v sestavu korpusa borila tudi brigada \xc2\xbbFontanot\xc2\xab in Avstrijski bataljon. Sredi aprila 1945 sta se 1. divizija \xc2\xbbGaribaldi Natisone\xc2\xab in brigada\xc2\xa0\xc2\xbbFontanot\xc2\xab\xc2\xa0zdru\xc5\xbeili v novo divizijo z imenom Divizija \xc2\xbbGaribaldi Fontanot\xc2\xab. Ob koncu vojne je bila znotraj korpusa formirana \xc5\xa1e In\xc5\xbeenirska brigada.\n_START_SECTION_\nRazformiranje\n_START_PARAGRAPH_\n\xc5\xa0tab korpusa je bil ukinjen 21. maja 1945, 15. in 18. divizija pa sta takrat pre\xc5\xa1li v sestav 3. armade JA.'